
	1.
	Noteikumu projekts
14.5. Labklājības ministrijai – šo noteikumu 6.1., 6.2., 6.3., 6.4., 6.5., 6.10., 6.14., 8.1., 8.2., 8.3., 8.5., 8.6., 8.7., 8.20.1., 8.20.4., 8.20.5., 8.20.6., 8.20.7., 8.20.8., 9.1., 9.4., 9.5., 9.11., 9.12., 11.1., 11.2. un 11.3. apakšpunktā minētos datus;
	Priekšlikums
2016. gada 27. aprīļa Eiropas Parlamenta un Padomes Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti 5.pants par personas datu apstrādes principiem nosaka, ka personas dati tiek vākti konkrētos, skaidros un leģitīmos nolūkos, un to turpmāku apstrādi neveic ar minētajiem nolūkiem nesavietojamā veidā, un personas dati ir adekvāti, atbilstīgi un ietver tikai to, kas nepieciešams to apstrādes nolūkos. Vienlaikus noteikumu projekts paredz Labklājības ministrijai  saņemt ziņas no informācijas sistēmas par pacientu medicīnisko anamnēzi, kas iesniegta Veselības un darbspēju ekspertīzes ārstu valsts komisijā prognozējamas invaliditātes un invaliditātes ekspertīzes veikšanai. Ņemot vērā to, ka pacienta medicīniskā anamnēze ietver plašu sensitīvu informāciju par personas veselību, no noteikumu projekta redakcijas nav skaidrs, kā, kādēļ un kādā apjomā Labklājības ministrija apstrādā šādu informāciju par personu medicīnisko anamnēzi.
Ņemot vērā minēto, lūdzam izvērtēt iespēju svītrot 8.6. apakšpunktu no noteikumu projekta 14.5.apakšpunkta redakcijas vai norādīt detalizētu informāciju par personu loku, kuri no Labklājības ministrijas var apstrādāt datus par personu medicīnisko anamnēzi ,un kādos gadījumos, lai ievērotu prasības attiecībā uz pacientu datu aizsardzību.

